CELEX: 62019CN0123
Language: et
Date: 2019-02-18 00:00:00
Title: kohtuasi C-123/19 P: Vans, Inc. 18. veebruaril 2019 esitatud apellatsioonkaebus Üldkohtu (üheksas koda) 6. detsembri 2018. aasta otsuse peale kohtuasjas T-817/16: Vans, Inc. versus EUIPO

1.7.2019   
            
            
               ET
            
            
               Euroopa Liidu Teataja
            
            
               C 220/16
            
         
      Vans, Inc. 18. veebruaril 2019 esitatud apellatsioonkaebus Üldkohtu (üheksas koda) 6. detsembri 2018. aasta otsuse peale kohtuasjas T-817/16: Vans, Inc. versus EUIPO
      (kohtuasi C-123/19 P)
      (2019/C 220/21)
      Kohtumenetluse keel: saksa
      
         Pooled
      
      
         Apellant: Vans, Inc. (esindajad: advokaadid M. Hirsch ja M. Metzner)
      
         Teised menetlusosalised: Euroopa Liidu Intellektuaalomandi Amet (EUIPO), Deichmann SE
      
         Apellandi nõuded
      
      
                  1.
               
               
                  Tühistada Üldkohtu (üheksas koda) 6. detsembri 2018. aasta otsus kohtuasjas T-817/16 ja neljanda apellatsioonikoja 21. septembri 2016. aasta otsus (asi R 2030/2015-4) ning lükata vastulause tervikuna tagasi;
               
            
                  2.
               
               
                  mõista kohtukulud välja kostjalt.
               
            
         Väited ja peamised argumendid
      
      Üldkohus eksis lähtudes sellest, et menetlusse astuja on esitanud piisavalt tõendeid varasema kaubamärgi kohta; eelkõige on Üldkohus liiga laialt tõlgendanud määruse (EÜ) nr 2868/95 (1) eeskirja 19 lõike 2 punkti a alapunkti ii (nüüd delegeeritud määruse (EL) 2018/625 (2) artikli 7 lõike 2 punkti a alapunkt ii);
      
                  —
               
               
                  Vastupidi Üldkohtu seisukohale ei ole andmebaas TMView „samaväärne dokument“ kaubamärgimääruse eeskirja 19 lõike 2 punkti a alapunkti ii tähenduses; see tuleneb esiteks nimetatud sätte ühemõttelisest sõnastusest, mille kohaselt viidatakse lubatavate samaväärsete dokumentidega mitte dokumendi liigile vaid dokumendi allikale, ja teiseks tuleneb see kõnealuse sätte eesmärgist;
               
            
                  —
               
               
                  Andmebaasi TMView väljavõte ei saa andmebaasi omaduste tõttu olla tõendavaks dokumendiks;
               
            
                  —
               
               
                  Seetõttu oleks vastulause pidanud tagasi lükkama varasemate õiguste tõendamatuse tõttu;
               
            
                  —
               
               
                  Lisaks eksis Üldkohus asudes seisukohale, et esineb vastandatud kaubamärkide segiajamise tõenäosus; sealjuures tuvastas Üldkohus aga erinevused tähiste vahel, kuid ei võtnud neid ikkagi arvesse tähiste visuaalse sarnasuse hindamisel vaid otsustas lihtsalt üldsõnaliselt ja pikemalt põhjendamata, et tähised on visuaalselt keskmiselt sarnased.
               
            
         (1)  Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus (EÜ) 40/94 ühenduse kaubamärgi kohta (EÜT L 303, lk 1; ELT eriväljaanne 17/01, lk 189; edaspidi „kaubamärgimäärus“).
      
         (2)  Komisjoni 5. märtsi 2018. aasta delegeeritud määrus (EL) 2018/625, millega täiendatakse Euroopa Parlamendi ja nõukogu määrust (EL) 2017/1001 Euroopa Liidu kaubamärgi kohta ning tunnistatakse kehtetuks delegeeritud määrus (EL) 2017/1430 (ELT 2018, L 104, lk 1).